《题信州戈阳周竹窗嘉竹图》
明代·张以宁

戈水徵君周竹窗，传家累叶尚敦庞。高门即见朱轮十，瑞节先敦碧玉双。

翠凤并巢依积雪，苍龙分影媚清江。徐公对此尤能赋，予欲东游共酒缸。

作者简介：(1301—1370)元明间福建古田人，字志道，学者称翠屏先生。元泰定中，以《春秋》举进士，由黄岩判官进六合知县，坐事免官，滞留江淮十年。后官至翰林侍读学士。明师克元都，复授侍讲学士。洪武三年出使安南，死于返程途中。有《春王正月考》、《翠屏集》。